Ometi, kui töökaotaja on  esimesest vapustusest üle saanud, tasub mõelda, kuidas sunnitud jõudeolekut enda kasuks pöörata, nii et oleks igapäevast tegevust ja tuleks juurde uusi teadmisi ning oskusi, mis aitaksid leida uut töökohta ja püsida konkurentsis. Äärmiselt kasulik investeering endasse ja oma tulevikku on õppimine. Võimalusi selleks on mitmeid, alustades sellest, et välja võiks otsida võõrkeeleõpiku või ammu unustatud keelekursuse konspekti ja värskendada iga päev kodus sõnavara ja grammatikat - näiteks. Või uurida internetist  õigusakte, et olla põhilisega kursis. Külastada lähimat raamatukogu, et lugeda läbi kas või mõni eneseusku tõstev eneseabiraamat - miks mitte.